时间:2016-12-08 16:06:58 来源:德宏团结报
№.90 Pati masha ningbo ganbu ni a ningrum ningtau, gashu gasha hte shanhte a ningrum ningtau ni, seng ang dodan tot lai nna dai pati masha ningbo ganbu gon lajang ai shara shing nrai mu htam ai shingwang gata hta shi dingman shawa mu galo ai hpe wa hkye hkra wa ai bo hpaga mu galo, shing nrai dai pati masha ningbo ganbu gon lajang ai ginra shing nrai mu htam shing- wang gata na maigan dinghkrai arang sut magam dap, Miwa mung hte maigan mung ni arang jom bang galo ai sut magam dap hta, maigan mung de nna hprai, so ai du aya gaba lit gun hpai ai rai jang, dai pati masha ningbo ganbu ni hpe go dodan hta hkan nna sharai la ra ai. N sharai la hkro ai hpe go, shi madu a gun to nga du aya ro kau shing nrai hpong chyom ko nna du aya lit hprai ya na. Ya gun nga ai du aya lit n ro kau hkro shing nrai hpong chyom ko nna du aya yit hprai ya ai hpe ninghkap n hkan ai hpe go, pati hpung gata na aya dom kau ya ai ari jo na.
№.91 Pati hte mungdan rungdap ni seng ang dodan tot lai nna hpaga ga sut magam dap hpo galo ai rai yang, teng tok lit la masha hte lit gun ningbo ni hpe, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya ai ari jo na.
№.92 Pati masha ningbo ganbu ni bungli htam, nga sat nga sa ama hkam htung tot lai nna, hkrun lam, tsi mawan, saksin re lam hta tinang madu,ningrum ningtau, gashu gasha hte shanhte a ningrum ningtau re nta masha ni hte shanhte alak re senghkat masha ni hpe alak re gaja lam tam ya ai rai yang, masa loi song ai hpe go, sadi ga jo shing rai na-du sadi ga jo ai ari jo na. Masa na-du ai hpe go, pati hpung gata na aya dom kau ya shing nrai pati n shapro kau ai yu maram ai ari jo na.
№.93 Rong ai dum nta garan, mari ai hta mungdan, shawa akyu shanyen hkra ai rai yang, masa nau n song ai hpe go, sadi ga jo shing nrai na-du sadi ga jo ai ari jo na. Masa loi song ai hpe go, pati hpung gata na aya dom kau ya shing nrai pati n shparo kau ai yu maram ai ari jo na. Masa na-du ai hpe go, pati jahpan shapro kau ai ari jo na.
№.94 Ahko ahkang shing nrai du aya shingkang hte, tinang madu gon lajang ai n re ai shawa hte dinghkrai masha ni a sut rai shanyen la kau, shing nrai gumhpro gachyi gapu ya masu re ladat hte shawa hte dinghkrai masha ni a sut rai shanyen la kau, shing nrai manu n do, gumhpro gachyi gapu ya masu nna akyu htam jo, bungli galo ya ai hkam sha ai rai yang, masa nau n song ai hpe go,sadi ga jo shing nrai na-du sadi ga jo ai ari jo na. Masa loi song ai hpe go, pati hpung gata na aya dom kau ya shing nrai pati n sha- pro kau ai yu maram ai ari jo na. Masa na-du ai hpe go, pati ja- hpan shapro kau ai ari jo na.
Ahko ahkang shing nrai du aya shingkang hte, tinang madu, ningrum ningtau, gashu gasha hte shanhte a ningrum ningtau re nta masha ni a tinang madu pru ra ai gumhpro ni hpe, lawu tsang rungdap, gaga rung dap shing nrai gaga masha ni pru kau ya, lit la kau ya re hpe go, lahta ko na dodan hte lajang na.
№.95 Ahko ahkang shing nrai du aya shingkang hte, seng ang dodan tot lai nna shawa rung rai hpe madu la nna lang ai, a- ten shata kru lai mat ai rai yang, masa loi song ai hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom la kau ai ari jo na.
Shawa rung rai madu la nna amyat tam mu galo ai hpe go, lahta ko na dodan hta hkan nna lajang na.
5.Achang bum ga na “Masha gaja”
Go Shoi go Yinnan mungdo gaba malut gung mani rung Yinkyang mu htam dap na masha re, 2015 ning shata 8 hta, Nshon ginwang mungdo gaba malut dut gung mani rung ko htot sa nna,matsan shatong bungli matut galo shara Husa ginwang do na matsan shatong mu ningbo, Husa Achang amyu ginwang do ningbo ningtau hte Husa mare salang rapdo nambat langai mu madu lit sa gun hkrat wa nu ai.
Go Shoi go matsan shatong bungli shang hpang wa ai hte, shong nnan e htinggo shagu na masa ni sa maram hkom ai majo, gahtong 8 htinggo 264 a masa ni hpe ma-hkra chye lu sai. Dai hpang shi go shawa masha ni hpe madu shakut shaja hkrat wa nna sut su wa ra ai myit n-gun sharot ya sai.
Matsan shatong mu galo hkrat wa ai hta, malut gakang bungli hpe aja awa woi galo sa wa nna shawa masha ni hpe gumhpro lu jat la shangun sai. Laisi gogap kasi dan bungli hta, mung masha dum nta gogap, Hutsau jong galo, lam galo, shawa nta galo re hpe madung dat nna galo shangut la sai. Matsan ja hpan ko mying lom ai masha ni hpe garum hkrat wa ai hta, atsom hkan jep maram nna, ganing re sut su lam woi hkom hkrat wa na masing jahkrat da sai. Mare sa- lang rapdo mu galo hkrat wa ai hta, mu bungli galo hkrat wa na lam ni hpe hko tsun shaja, ningtuk pat aizi ana htang maja mu, lawu tsang go maden re lam ni shagrang sa wa, mare salang rapdo “Rapdo lahkong” na ningbo galai, dum nta gogap na gumhpro hkoi, Achang nta “Ja shingkyit”,“Lahkong sharin langai galo”sharin shakat re mu bungli ni hpe ndut ndang rai galo hka ja mat wa lu sai.
Go Shoi tsun ai: “Anhte pati masha ni go n galo jang go n galo song, gaja jang go gaja dik hkra galo ra ai.” 2015 ning shata 8 hta Husa ginwang do hta bungli sa shum ai ko nna rai wa yang, hkring sa ten hte poi n htoi ni hta hkring sa ngu ai n nga ai, Husa ga na matsan shatong mu hta myit maju jung let galo sa wa nga u ai. Shi go shani ting ting yisun hkauna hkan shawa masha ni hpe manghkang lam ni hkan san la hkom, shana go yuptung tung hkra ra ai bungli ni bai no galo rai u ai.
zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn